پښتو ياگانې
په پښتو ژبه کې ی گانې په پینځه ډوله دي: نرمه يا بې ټکو یا ی: په نارینه مفردو نومونو، ځينې نسبي نومونو، ستايننومونو صفتونو او کړونو فعلونو کې راځي لکه : ستوری، زلمی، زمری، سړی، مزاری، خوستی، ژوندی، ځای، راتلای، کولای، زوی، توی، لوی څرگنده يا ي چې دوه ټکي څنگ پر څنگ ولري: په نارینه جمع نومونو ځينو مفردو نومونو، ځينې نسبتي ستایننومونو صفتونو او کړونو فعلونو کې راځي لکه: ستوري، منگي، موچي، سړي، والي، ځي، خوري، مولوي، وروري، بنگړي او نور لکۍ لرونکې یا ۍ: په ښځینه مفردو نومو او ځينو ستايننومونو کې راځي لکه: تڼۍ، مرمۍ، لکۍ، کېږدۍ، کابلۍ، گلالۍ، لېونۍ، خوښۍ، سپوږمۍ اوږده یا ې : په ښځینه جمع نومونو، نومځرو ضميرونو او ستاينونونو او کړونو کې راځي لکه: کې، چې، راځې، تودې، مستې، واورې، پلمې، شېبې، تودې، کارنامې، جگړې همزه لرونکې يا ئ : تر ډېره د امر او نهې اړوند په کړونو فعلونو کې راځي لکه: وخورئ، راځئ، مه کوئ، وکړئ، راشى، او داسى نور... سرچینه لومړيتوب . ویب سایټ پښتو ژبه پښتو ژبي گرامر